#  О Т Ч Е Т

 За дейността на НЧ „Прогрес 1936”

 с.Дражево за 2023година.

Уважаеми дами и господа,уважаеми читалищни деятели,почитаеми гости.

Народните читалища са едни от основните културно-просветни средища в страната.Те имат историческа заслуга за запазване и развитие на българския език,на библиотечното и музикално дело,за повече духовност и култура в живота на народа.Народните читалища са част от нашата душевност,част от народа ни . През изминалата година Народно Читалище „Прогрес-1936”продължи да осъществява своята мисия за съхраняването на българските традиции,приобщаването на различни поколения към самобитността на българската култура,осъществяване на приемственост на традиции,добродетели и ценности на

дражевските родолюбци. Като основна и съставна част на читалищната дейност това е библиотеката.Тя продължава да се развива на основата на по-добра организация на библиотечния фонд. Снабдяването с нова литература се извършва чрез дарения и закупуване на книги от книжарниците.В момента библиотеката разполага с 6187тома на стойност 10 516,26лв. Посещенията в библиотеката за отчетения период -250 .Заети библиотечни материали-390. Посещенията в интернет залата през този период са 130. За изпълнение на плановите показатели на библиотеката в бъдещата работа е необходимо да се работи върху: - привличане на нови читатели; - съвместна работа с училище,кметство,НПО и други институции на територията. Художествената самодейност е основното и най-могъщо средство за естетическото възпитание на подрастващото поколение и средство за разнообразен и пълноценен живот

на населението. През изминалата 2023година самодейците от фолклорната група продължават работата по издирване, съхраняване и предаване от поколение на поколение народните традиции.Богатата културна дейност на читалището се дължи и на съвместната работа с членовете от „Клуб на пенсионера”, „Клуб на жената”,с кметството, училището и детската градина. През 2023г успяхме да осъществим доста мероприятия. Привлякохме нови участници в групата за автентичен фолклор,като много млади хора се включиха в групата.Участвахме на празника от Цветница до Гергьовден в Генерал Инзово и взехме първа награда.Юни месец групата за автентичен фолклор участва във фолклорния фестивал „Кехлибарен грозд-2023” в Лозен,Област Хасково и взе специалната награда златна статуетка и парична награда.От участието на групата в националния фолклорен фестивал „Рожен-2023”се върнахме със специална награда.Месец август поредното участие на групата беше на „Богородична стъпка-2023”гр.Стара Загора,откъдето също се върна със специална награда и парична сума. Групата за автентичен фолклор участва и достойно се представи на фолклорния събор „Всички българи заедно”посветен на 6-ти септември – съединението на България ,в с.Победа. Месец септември групата участва на Юбилея на читалището в с.Ханово и се представи достойно.Отбелязахме Деня на християнското семейство на 21ноенври. Детската коледарска група също се представи добре. Коледарите обикаляха домовете на хората с песни за здраве и берекет.Навсякъде бяха посрещани със желание от домакините. Младежката кукерска група при читалището взе трето място и парична награда от ХХIV Международен маскараден фестивал „Кукерландия”- Ямбол 2023,Първо място и парична награда от ХVI Национален кукерски фестивал „Калипетрово-2023”. Малко са мероприятията,в които не са се включили хората от пенсионерския клуб. Те най-дейно участват при организирането на местни прояви.На 21 януари празнувахме „Бабин ден”, на 14 февруари Трифон Зарезан под мотото „Сътворено от сърцето и душата на дражевци”На 1ви март жените от клуба закичиха мартеници на децата от детската градина; На 3ти март деца от селото изнесоха рецитал по-случай Националния празник на България,като след това всички присъстващи поднесоха цветя на паметната плоча в центъра на селото. Празнувахме 8ми март-деня на жената;На 24 юни група жени подариха билки в общината.Празнувахме 1ви октомври-деня на пенсионера; заедно отбелязахме рождени и именни дни. Уважаеми дами и господа, И днес читалището е просветно и културно средище,където може да се получи необходимата духовна храна. За отчетения период цялата читалищна дейност се ръководеше от читалищно настоятелство от 5члена.Периодично са разглеждани въпроси,свързани с работата на читалището: състояние на художествената самодейност, приемане на планове,отчети. В своята дейност читалището се опира на съвместната работа с училище,кметство, детска градина и създадените клубове.

Във връзка с подобряване на работата на настоятелството е необходимо следното: - организиране на мероприятия за привличане на нови читатели в библиотеката; - организиране и събиране на не навреме върната литература; - събиране на членски внос от членовете на читалището; - настоятелството на читалището да бди за опазване на сградата и имуществото и правилното им използване; В своята бъдеща дейност читалищното настоятелство следва да акцентира усилията си върху следните основни проблеми: 1. Утвърждаване на читалище „Прогрес-1936” като равностоен партньор на държавата и общината в осъществяване на основни елементи на културната политика като важен център на културната дейност в Дражево. 2. Откриване и подпомагане творческото израстване на млади дарования. 3. Обогатяване на дейностите и разширяване на съставите. 4. Все по-пълно задоволяване на конкретните нужди на дражевската общественост,свързани с информационно-консултантските и технически услуги на читалището. 5. Разширяване на възможностите за допълнителни собствени приходи за самоиздръжка и финансиране. 6. Усилена работа по проекти с други НПО и МИГ в община „Тунджа”. Искам да благодаря от името на настоятелството и от свое име на хората от пенсионерския клуб за тяхната отзивчивост и подкрепа за осъществяването на всички мероприятия на читалището. Благодарение на тяхното дейно участие при организирането на местните прояви нещата винаги се случват. Нека да продължим да работим съвместно за Дражево.

 Изготвил:……………………………

 /Д.Папудова/